Document ID: 32007R0920

KOMISIJOS REGLAMENTAS (EB) Nr. 920/2007
2007 m. rugpjūčio 1 d.
iš dalies keičiantis Reglamentą (EB) Nr. 930/2000, nustatantį įgyvendinimo taisykles dėl žemės ūkio augalų ir daržovių veislių pavadinimų tinkamumo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jo 9 straipsnio 6 dalį,
atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (2), ypač į jo 9 straipsnio 6 dalį,
kadangi:
(1)
Direktyvose 2002/53/EB ir 2002/55/EB nustatytos bendrosios taisyklės dėl veislių pavadinimų tinkamumo pateikiant nuorodą į 1994 m. liepos 27 d. Tarybos reglamento (EB) Nr. 2100/94 dėl augalų veislių teisinės apsaugos Bendrijoje (3) 63 straipsnį.
(2)
2000 m. gegužės 4 d. Komisijos reglamente (EB) Nr. 930/2000, nustatančiame įgyvendinimo taisykles dėl žemės ūkio augalų ir daržovių veislių pavadinimų tinkamumo (4), nustatytos išsamios tam tikrų Reglamento (EB) Nr. 2100/94 63 straipsnyje išdėstytų kriterijų taikymo taisyklės, visų pirma dėl kliūčių suteikiant veislei pavadinimą.
(3)
Nuo Reglamento (EB) Nr. 930/2000 priėmimo Tarptautinės naujų augalų veislių apsaugos sąjungos naudojamo termino „artimai susijusios rūšys“ apibrėžtis pasikeitė. Reglamentu (EB) Nr. 930/2000 nustatytos išsamios taisyklės turi būti atitinkamai atnaujintos.
(4)
Todėl Reglamentą (EB) Nr. 930/2000 reikėtų atitinkamai iš dalies pakeisti.
(5)
Šiame reglamente numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 930/2000 iš dalies keičiamas taip:
1)
4 straipsnio b punktas pakeičiamas taip:
„b)
termino „artimai susijusios rūšys“ reikšmė apibrėžta šio reglamento priede.“;
2)
Reglamento (EB) Nr. 930/2000 priedas yra pakeičiamas šio reglamento priedu.
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Jis netaikomas tiems veislių pavadinimams, kuriuos kompetentingai institucijai pareiškėjas pateikė patvirtinti iki šio reglamento įsigaliojimo datos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugpjūčio 1 d.

Labels: 7
3
6